У гаспадарках раёна поўным ходам ідзе падрыхтоўка тэхнікі да вясенне-палявых работ, пачатак якіх ужо, мякка кажучы, не за гарамі. Галоўная задача, якая стаіць перад аграрыямі, – завяршыць яе да сярэдзіны сакавіка. ААТ “Таргуны” можна па праву назваць адным з лідараў у гэтай справе. Дзякуючы зладжанай дзейнасці інжынернай службы і механізатараў рамонтныя работы не спыняліся ні на дзень. Таму тэхніка своечасова падрыхтавана да якаснай закладкі ўраджаю новага года: рамонт сельгасмашын і агрэгатаў практычна завершаны. Максімум, што маглі ў гаспадарцы зрабіць у гэтым накірунку, выкананы. Зараз “наносяцца апошнія штрыхі”, і ў хуткім часе механізатары прыступяць да першага, вельмі адказнага этапу барацьбы за ўраджай – пасяўной.